Ļodāni
Ļodāni (latgaliešu: Ļuodāni) ir apdzīvota vieta Rēzeknes novada Nagļu pagastā. Izvietojies pagasta dienvidu pierobežā 4 km no pagasta centra Nagļiem, 45 km no novada centra Rēzeknes un 212 km no Rīgas. Apdzīvotā vieta atrodas Suļkas upes krastos, uz ziemeļiem no autoceļa V592. Nedaudz attālāk uz ziemeļrietumiem, upes lejtecē, Lubāna mitrāja teritorijā, atrodas ciema daļa Sūļagols. Ziemeļu pusē no Ļodāniem atrodas Sūļagola purvs un Ļodānu dīķi, bet rietumu pusē — Mežulnes izteka no Suļkas upes, Garanču purvs un Ļodānu sils. Tāpat pašos Ļodānos atrodas katoļu un vecticībnieku kapsētas. 1897. gadā katoļu ciemā bija 11 sētas ar 249 cilvēkiem.